
DAILY PILGRIMAGE 
TO PURGATORI 


DNEVNO HODOČAŠĆE 
U ČISTILIŠTE 


U zapisima Sv. Margarete Marije Alacoque 
pronašli smo slijedeću pouku: "Sjedinjen s Božan- 
skim Srcem Isusovim učini noću kratko hodočašće 
u čistilište. Predaj mu sve svoje dnevne obveze i 
moli ga da svojim zaslugama pomogne duše koje 
trpe. Istodobno moli duše da za tebe zadobiju mi- 
lost da živiš i umreš u ljubavi i prijateljstvu s Bo- 
žanskim Srcem Isusovim. Da u tebi ne bude nikakva 
otpora njegovoj svetoj volji, ni bilo kakve želje da 
ometeš njegove nakane u vezi s tobom. Bit ćeš 
sretan. Jer, koliko uspiješ izbaviti zatočenih duša, 
toliko ćeš zadobiti prijatelja u Nebu." 

Ta pobožnost koju je sveta Margareta Marija 
preporučila svojim novakinjama u Osmini Dušnog 
dana, bila je predstavljena članovima Bratovštine 
naše Gospe od Presvetoga Srca godine 1885. Od 
tada mnogi obavljaju ta dnevna hodočašća. Očito 
da je našu po cijelom svijetu rasprostranjenu Bra- 
tovštinu Božanska providnost izabrala da zadobije 
utjehu i spasenje za mnoge duše u čistilištu. 

U svom pismu preporuke, od 5. Siječnja 1884., 
njegova uzoritost, kardinal Monaco la Valette, ge- 
neralni vikar Njegove Svetosti, dopustio je širenje 
toga Dnevnoga hodočašća u čistilište". Iduće 
godine, 8. listopada, njegov nasljednik, kardinal 
Parochi počastio nas je ne samo pismom kojim se 
odobrava, nego je održao i sjajnu propovijed u crkvi 
Naše Gospe od Presvetoga Srca u Rimu, u kojoj je 
bila predstavljena ta pobožnost. Neka se raduje 

Božansko Srce Isusovo da se ta knjižica svuda rabi 
kao sredstvo u širenju toga čina milosrdne ljubavi 
za siromašne duše. Neka to najmilosrdnije Srce 
podijeli svima onima, koji na bilo kakav način po- 
mažu to širenje, puninu svoje milosti i blagoslova. 


M 


PREDNOSTI OVAKVE POBOŽNOSTI 


KRATKA JE... "Dnevno hodočašće"... zahtjeva 
malo više vašeg vremena od uobičajene molitve, 
pobožne misli ili svetog zaziva. . m 

JEDNOSTAVNA JE ... Svatko je može obaviu 
bez napora, bez obzira na dob ili životne prilike, u 
svako vrijeme i na svakom mjestu. 

UTJEŠNAJE... Ne traži se ništa više nego samo 
u duhu se spustiti na nekoliko trenutaka u čistilište, 
zamoliti Boga da pošalje svjetlost, oslobođenje 1 
mir tim svetim dušama, da im olakša njihovo trplje- 
nje i da ubrza čas njihova oslobađanja. 

SVETA JE... U skladu je sa željama Presvetoga 
Srca, uvećava njegovo štovanje. On je naš suputnik 
na tom hodočašću. Mi sudjelujemo u njegovoj lju- 
bavi, primamo od njega svjetlost, oslobođenje 1 mir 
za duše što trpe u čistilištu. 

VELIKODUŠNA JE... S njome predajemo 
Presvetome Srcu svako vrijedno djelo izvršeno tije- 
kom dana: molitve, samozataje, dobra djela, milos- 
tinju, trpljenje svake vrste. Dajemo zadovoljštinu 
za te siromašne duše. ' 

NEISCRPIVA JE... Tom pobožnoću molimo 
svoga Gospodina i Spasitelja da priloži i neizmjer- 

ne zasluge svoga života, muke i smrti, a također i 
Blažene Djevice Marije, svetog Josipa i Svih svetih. 

DJELOTVORNA JE... Kad bismo samo znali 
s kakvom žarkom željom te svete duše čeznu za tim 
"lijekom" koji je tako djelotvoran u olakšavanju 
njihova trpljenja! Jer, to je ono što sveta Margareta 
Marija naziva pobožnošću Presvetome Srcu Isu- 
SOVU. 

HVALE JE VRIJEDNA ... Jer, tim činom brat- 
ske ljubavi prema siromašnim dušama, naše vlastite 
zasluge rastu, u istom omjeru kao i pobožne misli 
kojima smo tim činom nadahnuti, dobrohotnost 
koju ta pobožnost stvara te kreposna djela koja 
slijede. 

TRAJE BEZ PREKIDA ... Svakog trenutka, 
dana i noći, negdje na zemlji članovi Bratovštine 
mole na te nakane za naše prijatelje koji su otišli. 
Postoji jedan neprekidan slijed svetih misa, Križ- 
nog puta, dobrih djela, molitava i zadovoljština. 
Oni, kojih smrt oplakujemo, nikad neće biti zabo- 
ravljeni. 

ODOBRILA JU JE CRKVA ... Mnogi su bis- 
kupi već spremno dali svoje odobrenje. Njegova 
uzoritost kardinal, vikar Njegove Svetosti, dvaput 
je preporučio tu pobožnost na najočitiji način. Sve- 
ti Otacje osobno istaknuo zadobivanje velikih mi- 
losti na oltaru za siromašne duše, u crkvi naše 
Gospe od Presvetoga Srca u Rimu. 

SAMOM BOGU JE DRAGA... Očitovale su se 
bezbrojne duhovne i vremenite milosti kojima je 
pokazano koliko ta pobožnost razveseljuje Pres- - 
veto Srce. Covjek je može s pouzdanjem upotre- 

bljavati kao sredstvo za obraćenje grješnika, za 
zdravlje ili za neku posebnu milost. Vrlo je djelot- 
vorno i samo obećanje širenja te pobožnosti. Ako 
u ovom životu Gospodin nagrađuje zbog čaše hla- 
dne vode, pružene siromahu u njegovo ime, sigurno 
će jošvelikodušnije nagraditi takvu pomoć pruženu 
siromašnim dušama u njegovo ime. 

SPASONOSNA JE... Pomažući siromašne du- 
še, mi osiguravamo za sebe neprestano uzdarje: one 
će se moliti za nas, dakako nakon svoga ulaska u 
vječnu sreću. Osobito će nastojati da za nas zado- 
biju milost sretne smrti. Na. 

Probudivši se u jutro, u nedjelju Dobrog Pas- 
tira, - pisala je sveta Margareta Marija prije dvije 
stotine godina — dvoje mojih prijatelja koji su 
trpjeli, došli su se oprostiti od mene. Danas ih je 
Dobri Pastir primio u svoj vječni dom. Otišli su s 
neizrecivom radošću i srećom. Kad sam ih zamolila 
da me se sjete, odgovorili su: "Nezahvalnost nikad 
nije ušla u Nebo." "u 2 

ZAHTIJEVA DA SE RASIRI.. O vi, moji 
kršćanski prijatelji, koji čitate ove retke, svećenici, 
redovnici ili posvećeni svjetovnjaci, pomozite da se 
raširi ova posveta. To je tako jednostavno i zah- 
tijeva tako malo napora. Štoviše, bit ćete nagrađeni 
za to! Dajte da makar malena kapljica vode kapne 
svakog dana u čistilište. Ako to ljudi ne odbiju, 
mnoge će duše biti oslobođene. Osvježavajući 
potok milosti neprestance će se ulijevati u zatvor 
od vatre. X 


—_— ————— u — 


DVNEVNO HODOČAŠĆE U ČISTILIŠTE 
PRIPRAVA 


(Jedan od slijedećih čina ili neki jednostavniji bit će dostatan) 


MOLITVA: O sveta Margareto Marijo, koju je 
Gospodin izabrao da Otkrije cijelom svijetu skri- 
Vena bogatstva ljubavi svoga milosrdnog Srca! O ti 
koja si čula kako siromašne duše u čistilištu mole 
za ovaj novi lijek - posvetu Presvetome Srcu Isu- 
SOVU, ŠLO ih tako djelotvorno oslobađa od njihovih 
muka! O ti koja si oslobodila toliko takvih siro- 
mašnih duša, vršeći tu pobožnost, izmoli nam mi- 
lost da dostojno obavimo ovo hodočašće u društvu 
s Presvetim Srcem Isusovim. Amen. 

Sjedini svoje osobne nakane s vjernima koji 
svakodnevno vrše to hodočašće. 


DNEVNA POSVETA 


Božansko Srce Isusovo, u ovom hodočašću s 
Tobom, kao svojim suputnikom, posvećujem Ti sve 
svoje misli, riječi i djela ovoga dana. Molim Te, 
sjedini moje male zasluge s Tvojima i daj ih za 
siromašne duše, osobito za dušu Tvoga sluge, NN. 

Jednako i vas zaklinjem, svete duše, da mi po- 
mognete zadobiti milost ustrajnosti u ljubavi i oda- 
nosti Presvetome Srcu Isusovu, podvrgavajući se 
spremno i bez uzmaka naumima, kakve god ih on 
imao sa mnom. 

PREDANJE: Vječni Oče, prikazujemo Ti pre- 
dragocjenu krv, muku i smrt Isusa Krista, žalosti 
Presvete Djevice Marije i Svetog Josipa, za opro- 

štenje naših grijeha, kao pomoć svetim dušama u 
čistilištu, za potrebe naše svete Majke Crkve i za 
obraćenje grješnika. Amen. 

ZAZIVI: Neka Presveto Srce Isusovo bude uvi- 
jek i svugdje ljubljeno. 

Slatko Srce Marijino, budi naše spasenje. 

Sveti Josipe, uzore i zaštitniče onih koji ljube 
Presveto Srce Isusovo, moli za nas! 


PRIPRAVA ZA MEDITACIJU 


Za trenutak, u društvu s Presvetim Srcem Isuso- 
vim, spustimo se u duhu u izgarajući plamen čis- 
tilišta. 

Kolike duše ovog časa započinju svoje bolno 
zatočeništvo! A kolike su duše tamo već dugo vre- 
mena i koliko će još tamo ostati! I kolika sveta 
povorka, ovog trena potpuno očišćenih i izliječnih, 
uzlazi već ovoga dana u Nebo! 

Kako su sretne te siromašne duše! Izbjegle su 
paklu zauvijek. Sigurne su da su zadobile vječnu 
sreću. One su Božji prijatelji. Spašene su. 

A opet, kako su istodobno uboge! Jer, još uvijek 
moraju trpjeti vremenitu kaznu za grijehe koji su 
im upravo oprošteni. Vrata njihove nebeske domo- 
vine još su za njih zatvorena. Osuđeni su na patnju 
u vatri. 

Pogledaj ih u njihovom muci! Poslušaj njihove 
vapaje! Reci im neku prijateljsku riječ utjehe i 
pohiti im u pomoć! 


NEDJELJA 


Svete duše u čistilištu, ima li išta za čime žalite 
dok razmišljate o svome životu na zemlji? 

Duboko žalim za izgubljenim vremenom... Ni- 
sam znao da je ono tako dragocjeno, da tako leti, 
da je nenadoknadivo. S toga razloga, moj je život 
bio vrijedan samo upola od onoga kakav bi mogao 
biti. O, da sam to shvaćao! Kad bih se mogao vratiti 
na zemlju, kako bih drukčije upotrijebio svoje vri- 
jeme koje mi je dano! 

Ovrijeme dragocjeno! ... Danas te znam cijeniti. 
Plaćeno si krvlju Kristovom. Dano si mi samo za 
nakane ljubljenoga Boga, da posvećujem sebe, a 
izgrađujem svoga bližnjeg. Ali, jao meni! Ja sam te 
zlorabio čineći grijeh. Žudio sam za ispraznostima, 
zadovoljstvima i tricama. Snivao sam sne koji mi 
sad zadaju gorke prijekore i kajanja. Dragocjeno 
vrijeme... Izgubljeno vrijeme... Kako me sad teško 
opterećuješ! Kako se žalostim što sam te izgubio 
kroz svoje vlastite propuste! 

O vrijeme koje tako letiš! Vrijeme koje tako 
brzo prolazi na zemlji, ali koje se tako sporo vuče 
u ovom zatočeništvu od vatre, na ovom mjestu 
raspinjućih muka! Prijašnje godine izgledaju mi 
kao dani. Cijeli mi je život nestao kao san: 

Sati sad izgledaju kao godine, dani kao stoljeća. 
Moram trpjeti, plakati i čekati dok posljednja mi- 
nuta izgubljenog vremena ne bude otkupljena. O, 
kako će dugo trajati moje progonstvo! 

Nenadoknadivo vrijeme! Na zemlji sam se os- 
lonio na svoje posljednje godine da činim pokoru. 

Ali se nit moga života prekinula u trenutku kad sam 
to najmanje očekivao! Dano si mi da zadobijem 
neizmjerno blago i milost, a sada si za mene za- 
uvijek izgubljeno. 

Ti, koji još uvijek živiš na zemlji, ne gubi dar 
vremena. Onaj dar za koji je Isus platio tako visoku 
cijenu i zbog kojega ćeši ti morati trpjeti u čistilištu, 
ako se ugledaš na našu nepažnju. 

Ti koji imaš povlasticu živjeti u vrijeme na- 
glašene posvete Presvetome Srcu Isusovu, tijekom 
ovih posljednjih stoljeća, kad je ono otkrilo svijetu 
svoju ljubav u svoj svojoj punini, posreduj za nas da 
zadobijemo zasluge makar jednoga od tih dana u 
kojem je njegova milost tako slobodno i obilno 
ponuđena. 


VRŠENJE POBOŽNOSTI 


ODLUKA: Danas ću učiniti sve što je moguće 
da pomognem dušama svećenika, redovnika i svih 
onih u čistilištu koji su bili vjerni ovoj pobožnosti 
cijelog svoga života. Također se preporučam onima 
koji ovog trenutka ulaze u Nebo. 

DNEVNA MISAO: Trpljenje duša u čistilištu 
tako je velika da im jedan jedini dan izgleda kao 
tisuću godina! 

NAKANA: Upotrijebi nekoliko trenutaka svo- 
ga vremena za zazive u čast Božanskog Srca Isusova 
za olakšanje i utjehu ubogim dušama. 

POSEBNA NAKANA: Zamoli Božansko Srce 
Isusovo da udijeli olakšanje najnapuštenijim duša- 
ma u čistilištu. 

POBUDA: Što je veća napuštenost duše, to će 
veća biti njezina zahvalnost prema tebi. To će ti 
pribaviti povlasticu da te Bo g nikad ne ostavi povla- 
čenjem svojih milosti i da ga, poradi učinjenih gri- 
Jeha, nikad ne ostaviš. 

MOLITVA: O Gospodine, Bože Svemogući, 
molim Te da po predragocjenoj krvi i znoju, što je 
Tvoj Božanski Sin Isus prolio u Getsemanskom 
vrtu, izbaviš duše iz čistilišta, a osobito onu dušu 
kojoj je najpotrebnija Tvoja duhovna pomoć. Udo- 


SLOJ Se uvesti je u svoju slavu, da Te slavi i blagos- 


livlja zauvijek. Amen. 
Oče naš... Zdravo Marijo. 


Može se uzeti bilo kakva molitva za te uboge 
duše — Ps 130: 


Iz Dubine, Jahve, vapijem tebi: 
Gospodine, čuj glas moj! 

Neka pazi uho tvoje, 

na glas moga vapaja! 


AKO se, Jahve, grijeha budeš spominjao 
Gospodine, tko će opstati? 

Al u tebe je praštanje, 

da bi te se bojali. 

U Jahvu ja se uzdam, 

duša se moja u njegovu uzda riječ. 
Duša moja čeka Gospodina 

Više no zoru straža noćna; 

Više no zoru straža noćna 

nek Izrael čeka Jahvu. 


? 

Jer je u Jahve milosrđe 

i obilno je u njega otkupljenje; 

on će otkupiti Izraela 

od svih grijeha njegovih. ' 


Pokoj vječni, daruj im Gospodine, 
i svjetlost vječna svijetlila njima. 


ZAZIV: Slatko Srce moga Isusa, daj da Te lju- 
bim sve to više! 

PONEDJELJAK 


Svete duše u čistilištu, ima li išta za čime žalite, 
dok razmišljate o svome životu na zemlji? 
Duboko žalim za prekomjernom uporabom ze- 
maljskih dobara... Moja sreća, moje zdravlje, moj 
talent, moja dobra u svijetu, utjecaj koji sam imao, 
moja rodbina, moje sluge, jednom riječu, sve je 
moglo biti na moju duhovnu dobrobit, dasam samo 
znao kako da ih upotrijebim na veću slavu Bo- 
žanskog Srca. Kolike bih milosti mogao zadobiti za 
sebe! Ali zanemario sam učiniti to. I u trenutku 
moje smrti, sva su se moja dobra svela na ništicu. 
O kad bih danas bio tako bogat tim svojim 
nekadašnjim dobrima! Kad bih ih mogao upotri- 
jebiti da ubrzam, pa makar za jedan časak, svoje 
izbavljenje! Da uvećam, makar za jedan stupanj, 
slavu koju je Bog pripravio za mene! Da makar u 
jednoj duši, koja sada živi u svijetu, probudim želju 
za posvećenjem Božanskom Srcu Isusovu. 
Prijatelji moji, vi kojima je još uvijek na ras- 
polaganju vaše bogatstvo, upotrijebite ga da po- 
mognete svome bližnjemu. Velikodušno pomažite 
siromašne. Upotrebljavajte ga za veću slavu Božju, 
kao pobožni dar određen za širenje pobožnosti 
Presvetome Srcu Isusovu po cijelome svijetu. 

VRŠENJE POBOŽNOSTI 


ODLUKA: Danas ću učiniti sve što mogu da 
pomognem vjernim dušama koje su otišle iz svih 
dijelova Europe. Također se preporučujem onima 
koji ovog trenutka ulaze u Nebo. 

DNEVNA MISAO: "Nebeska vrata otvaraju se 
dobrim djelima." (sveti Ivan Zlatousti, hom. 32, u 
Posl. Heb) 

NAKANA: Pridonesi nešto za širenje pobo- 
žnosti Božanskom Srcu Isusovu. 

POSEBNA NAKANA: Moli se za onu dušu 
koja je najbliže raju. 

POBUDA: Što je duša bliže kraju svoga trpljen- 
ja, ona s većim žarom čezne za sjedinjenjem s Pres- 
vetim Srcem Isusovim. Zato, svojim molitvama, 
otkloni zapreke koje joj još stoje na putu. Za uz- 
vrat, ona će za tebe izmoliti milost da raskineš veze 
koje te još priječe da se potpuno predaš Bogu. 

MOLITVA: O Gospodine, Bože Svemogući, 
molim Te po predragocjenoj krvi koju je Tvoj Bo- 
žanski Sin Isus prolio u okrutnom bičevanju, izbavi 
duše iz čistilišta, a navlastito onu dušu koja je naj- 
bliže ulasku u Tvoju slavu, tako da Te može odmah 
slaviti i blagoslivaljati zauvijek. Amen. 

Oče naš... Zdravo Marijo. 

ZAZIV: Slatko Srce Marijino, budi moje spa- 
senje! u 


da 


UTORAK 


Svete duše u čistilištu, ima li išta za čime žalite 
dok razmišljate o svome životu na zemlji? 
Duboko žalim što sam zanemario tolike velike 


milosti! Bile su mi dane tako izobilno u svakom 


trenutku moga života, i s toliko opomena punih 
ljubavi... Duhovna obnova, poziv i sakramenti, Ri- 
ječ Božja, sveta nadahnuća i dobri primjeri, milost 
Zaštite u pogibeljima, pomoć u napastima, milost 
opraštanja grijeha, praštanja tako lako zadobive- 
na... Neprocijenljivi broj najraznovrsnijih milosti! 

Neke sam od njih odbio, druge prihvatio s hlad- 
noćom. Na žalost, najveći sam broj zlorabio. Volio 
sam zemaljska dobra više od vječnih. Kako sam se 
prevario! 

O, kad bih bar mogao za trenutak ublažiti svoju 
žeđ na izvorima milosrđa koja se izlijevaju iz Pres- 
vetoga Srca Isusova! Na žalost, tesu izvore grješnici 
prezreli, baš kao što sam i ja. 

Ti, koji još uvijek gledaš kako teče neiscrpni 
izvor milosti, zašto ne srkneš nekoliko kapi? 

Razmisli što kaže sveta Margareta Marija: "Si- 
gurno je da svatko na zemlji može zadobiti bez- 
brojne spasonosne milosti, ako osjeća zahvalnu lju- 
bav prema Isusu Kristu, kao što je iskazuju oni što 
ljube i štuju njegovo Presveto Srce." 


VRŠENJE POBOŽNOSTI 


ODLUKA: Danas ću učiniti sve što mogu da 
pomognem vjernim dušama koje su otišle iz svih 
dijelova Azije, osobito iz Palestine i drugih zemalja 

suočenih s idolopoklonstvom, raskolom i krivov- 
jerjem. Također se preporučujem onima koji ovog 
časa ulaze u Nebo. 

DNEVNA MISAO: "Zadobiti makar samo jed- 


nu milost, veće je od svih materijalnih vrijednosti - 


cijelog svijeta." (sv. Toma 1, 2, P, 113a IX. ad 2). 

POUKA: U svrhu olakšanja siromašnim duša- 
ma u njihovim patnjama, danas ću svojim zagovo- 
rom preko molitve ili neke druge posvetne pobož- 
nosti u čast Božanskom Srcu Isusuva, zamoliti da 
zadobiju bar malo oproštenja. 

POSEBNA NAKANA: Moli se za dušu u čis- 
tilištu koja je najdalje od vječnog počinka. 

POBUDA: Dopusti da te takne napuštenost, 
pomirenosti poniznost s kojom duša podnosi svoje 
dugo trpljenje. Bit će ti zahvalna. Bit ćeš sretan ako 
ona zadobije za tebe krepost poniznosti u ovome 
svijetu, tako da možeš biti uzvišen u onom svijetu. 

MOLITVA: O Gospodine Svemogući, molim 
Te po predragocjenoj krvi koju je Tvoj Božanski 
Sin Isus prolio kad su ga okrunili trnovom krunom, 
izbavi duše iz čistiliša, a navlastito onu dušu koja bi 
posljednja napustila to mjesto trpljenja, da ne čeka 
toliko kako bi došla k Tebi da Te slavi u Tvojoj slavi 
i da Te blagoslivlja u vjeke vjekova. Amen. 

Oče naš... Zdravo Marijo. 

Vječni Oče, prikazujem Ti predragocjenu krv 
Isusa Krista kao zadovoljštinu za svoje grijehe, kao 
pomoć svetim dušama u čistilištu i za potrebe svete 
Crkve. ći 

SRIJEDA 


Svete duše u čistilištu, ima li išta za čime žalite, 
dok razmišljate o svome životu na zemlji? 

Duboko žalim zbog zla koje sam počinio. U 
svijetu zlo izgleda tako jednostavno, tako ugodno. 


Usred osobnog zadovoljstva, ušutkao sam glas sav- 


jesti. Danas me moji grijesi vuku dolje, njihova me 
gorčina muči, sjećanje na njih progoni me i pritišće. 

Smrtni grijesi za koje još nisam dao zadovolj- 
štinu! Laki grijesi, male nesavršenosti! Prekasno da 
vas mrzim u čistilištu! Pravedna kazna mora se sada 
izvršiti. 

O, kad bih se mogao vratiti opet u život! Ni 
jedno obećanje, bez obzira koliko privlačno, nikak- 
vo bogatstvo, nikakvo laskanje, ne bi me moglo 
potaknuti da učinim čak i najmanji grijeh! 

Prijatelji moji, vi koji još uvijek možete slobod- 
no izabrati između Boga i svijeta, pogledajte na 
trnovu krunu, na križ, na sva trpljenja što ih vaši 
grijesi uzrokuju Presvetome Srcu Isusovu! Pomisli 
na žalost koju će ti tvoji grijesi i pogrješke izazvati 
u čistilištu, i moći ćeš ih izbjegnuti bez napora. 

Ako čezneš za milošću da se odupreš Sotoni kad 
te napastuje, sjeti se što sv. Margareta Marija kaže: 
"Ne mogu vjerovati da bi osobe posvećene Božan- 
skome Srcu, nakon što mu se potpuno predaju, 
ikada bile izgubljene! Niti vjerujem da će upasti u 
Sotonine ruke, tako da bi učinile smrtni grijeh. Jer, 
one će učiniti svaki napor da časte, ljube i slave 
Božansko Srce Isusovo i da slijede njegove želje s 
voljom i bez zadrške. 

VRŠENJE POBOŽNOSTI 

ODLUKA: Danas ću učiniti sve što mogu da 
pomognem duše vjernih iz Afrike, osobito iz onih 
zemalja u Africi koje su otprije bile katoličke, a 
sada se vraćaju k našoj svetoj vjeri. Također se 
preoporučujem onima koji ovog časa ulaze u Nebo. 

DNEVNA MISAO: "Sto koristi čovjeku ako 
dobije sav svijet, a izgubi svoj život?" (Mat 16:26) 

NAKANA: Pred slikom Presvetoga Srca Isuso- 
va obavi čin pokajanja u jedinstvu s dušama u čis- 
tilištu. 

POSEBNA NAKANA: Moli se za dušu naj- 
bogatiju po zaslugama. 

POBUDA: Sto je duša više uzdignuta u Nebo, 
to će i njezin zagovor za tebe za pravu Božju ljubav, 
bez koje nema istinskih zasluga, biti djelotvorniji. 

MOLITVA: O Gospodine, Bože Svemogući! 
Molim Te, po predragocjenoj krvi koju je Tvoj 
Božanski Sin Isus prolio na jeruzalemskim ulica- 
ma, dok je nosio Križ na svojim svetim ramenima, 
izbavi duše iz čistilišta. Navlastito Te molim za onu 
dušu koja je pred Tobom najbogatija u zaslugama, 
tako da na prijestolju slave koja je očekuje, Tebe 
može veličati i blagoslivaljati u vijeke vjekova. 
Amen. 

Oče naš... Zdravo Marijo. 

ZAZIV: Isuse, Marijo, Josipe, darujem vam 
svoje srce i dušu. 

Isuse, Marijo, Josipe, pomozite mi u smrtnom 
boju. 

Isuse, Marijo, Josipe, pomozite mi da moja duša 
predahne u miru s vama! 

ČETVRTAK 


Svete duše u čistilištu, ima li išta za čime žalite 
kad razmišljate o svome životu na zemlji? 

Duboko žalim zbog sablazni koju sam izazvao! 
O, kad bih se morao žalostiti samo zbog svojih 
vlastitih pogrješaka... Da sam samo u svoje vrijeme 
spriječio strašne posljedice sablazni kojima sam ja 
bio uzrok! Da sam samo mogao zaštiti od ovog 
mjesta tame mnoge duše koje su slijedile moj žalos- 
ni primjer i slušale moja pogubna poučavanja! Ali 
ne! Po mojim pogrješkama zlo se nastavilo i možda 
će se raširiti na godine i stoljeća. A sad moram 
polagati račun za sve grijehe za koje sam kriv! 

O, kad bih mogao da moje žalosne riječi od- 
jeknu do kraja svijeta i da obiđem svijet propovije- 
dajući o pokori! S kakvom bih gorljivom revnošću 
djelovao među dušama, da ih odvratim od zla i da 
ih vratim krepostima. 

O, prijatelji moji na zemlji! Vi koji dolazite da 
me posjetite u ovom mračnom zatvoru da bi mi 
donijeli zraku spasonosne svjetlosti kakva bi zas- 
jala nada mnom: u Presvetom Srcu Isusovu naći 
ćete najsigurniji i najlakši način da Bogu vratite 
toliko duša koliko sam ih ja naveo na grijeh svojim 
lošim primjerom! 

Recite im: "Božansko Srce je tvrđava i svetište 
za one koji žele izbjegnuti božanskoj pravdi, tražeći 
utočite u njemu. Jer, broj grijeha počinjenih u sada- 
šnje vrijeme tako je velik da oni izazivaju praved- 
nog Stvoritelja na brzo i oštro kažnjavanje grje- 
šnika. 

VRŠENJE POBOŽNOSTI 


ODLUKA: Danas ću učiniti sve što mogu da 
pomognem vjernim dušama koje su otišle iz Sjever- 
ne i Južne Amerike. A također se preporučujem 
onima koji ovog trenutka ulaze u Nebo. 

DNEVNA MISAO: "Sin čovječji ima doći u 
slavi Oca svoga, u pratnji anđela, te će tada platiti 
svakomu prema djelima njegovim." (Mat 16:27) 

NAKANA: Daj nekome sliku ili knjigu o Pres- 
vetome Srcu Isusovu. 

POSEBNA NAKANA: Moli se za dušu koja je 
bila osobita pobožna prema Presvetome Oltarsko- 
me Sakramentu. 

POBUDA: Ta će duša za tebe zadobiti milost 
da valjano primiš svetu pričest u času svoje smrti, 
kao jamstvo za svoje vječno spasenje. 

MOLITVA: O Gospodine, Bože Svemogući! 
Molim Te, po predragocjenoj krvi Tvoga Božan- 
skog Sina Isusa, koju je on sam svojim rukama 
predao svojim ljubljenim apostolima uoči svoje 
Muke, da im bude hrana i piće, i koju je ostavio 
cijeloj svojoj Crkvi da bude neprestana žrtva i život- 
na hrana njegovom vjernom narodu, izbavi duše iz 
čistilišta. A osobito onu koja je bila posebno pobo- 
žna prema ovom otajstvu beskrajne ljubavi, da Te 
s Ivojim Božanskim Sinom i s Tvojim Duhom 
Svetim, uvijek slavi zbog Tvoje ljubavi u vječnoj 
slavi. Amen. 

Oče naš... Zdravo Marijo. 

ZAZIV: Moj Isuse! Milosrđe! 


v 

PETAK 


Svete duše u čistilištu, ima li išta za čime žalite, 
kad razmišljate o svome životu na zemlji? 

Duboko žalim zbog svog zanemarivanja čina 
samozatajenja! Kako je taj čin jednostavan na zem- 
lji, a kako je to sada teško ovdje u čistilištu! Ovdje 
jeinajmanje trpljenje veće od najokrutnijeg muče- 
nja na zemlji. U svijetu to znači samo strpljivost i 
odricanje u teškoćama i životnim nedaćama! To 
znači samo davanje od suviška siromašnima, posve- 
ćivanje činima zadovoljštine. To znači samo zado- 
bivanje oproštenja i vršenje djela pobožnosti. Ništa 
od toga ne bi moglo biti lakše, a moje bi čistilište 
sada bilo znatno kraće. 

Kad bi mi samo Bog dao milost da zamijenim 
godine tijekom kojih moram ostati, na ovom mjes- 
tu žalosti, za toliko godina na zemlji! Nikakva zapo- 
vijed ne bi mi bila preteška! Nikakva bol ne bi me 
uplašila! Najteža djela pokore bila bi mi slatka i 
dala mi utjehu pri pomisli na ovu sažižuću vatru. 

Ti koji se žališ na najbezazlenije kušnje i tegobe 
ovoga ivota! Ti koji sad zarađuješ kruh svoj svag- 
danji znojem lica svoga, raduj se! I najmanje trplje- 
nje, podneseno u duhu zadovoljštine i predano 
Presvetome Srcu Isusovu u duhu pokore, spasit će 
te od dugotrajnog i bolnog čistilišta. 

VRŠENJE POBOŽNOSTI 


ODLUKA: Danas ću učiniti sve što mogu da 
pomognem vjerne duše koje su otišle iz dalekih 
krajeva Oceanije, osobito iz onih zemalja u kojima 
su se teško i mukotrpno trudile katoličke misije. 
Također se preporučujem onim dušama koje ovog 
časa ulaze u Nebo. 

DNEVNA MISAO: "Donesite, dakle, plodove 
koji odgovaraju obraćenju." (Lk 3:8) 

NAKANA: Ponudi Presvetome Srcu Isusovu 
mali čin samozataje za oslobođenje duša u čistilištu 
od njihovih patnja. 

POSEBNA NAKANA: Moli se za one duše za 
koje si posebno dužan moliti. 

NAKANA: Ako si dužan tim dušama nekom 
pravednom obvezom, ne odgađaj je, jer bi to moglo 
izazvati srdžbu Božju prema tebi. 

MOLITVA: O Gospodine, Bože Svemogući! 
Molim Te, po dragocjenoj krvi koju je Tvoj Božan- 
ski Sin prolio na današnji dan na drvetu križa, 
posebice iz svojih presvetih ruku i nogu, izbavi duše 
iz čistilišta, a navlastito dušu za koju sam osobito 
dužan moliti. Da j je nikakvo zanemarivanje s moje 
strane ne spriječi kako bi Te slavile u Tvojoj slavi i 
blagoslivljale u vijeke vjekova. Amen. 

Oče naš... Zdravo Marijo. 

ZAZIV: Isuse, blaga i ponizna Srca, učini srce 
moje po Srcu svome. 

SUBOTA 


Svete duše u čistilištu, ima li išta za čime žalite, 
kad razmišljate o svome životu na zemlji? 

Duboko žalim zbog premalo ljubavi koju sam 
iskazivao prema ubogim dušama u čistilištu tije- 
kom svoga života na zemlji... Mogao sam im biti od 
tolike pomoći! Jer, kao katolik, mogu donijeti toli- 
ko svjetlosti i mira tim ubogim, trpećim dušama. 
Mogao sam im pomoći svojim molitvama, samoza- 
tajom, milostinjom, dobrim djelima, svetim pričes- 
tima i svetim misama. Misama koje sam mogao 
prinositi da se služe za te uboge duše ili da im makar 
samo pribivam. A osobito onim misama koje su 
slavljene u čast Presvetom Srcu Isusovu. Mogao 
sam zadobiti bezbrojne milosti koje bi mi pomogle 
da lakše izbjegnem grijeh. Što više, zaslužio bih 
kraće i manje bolno čistilište. I sada bih zadobivao 
veći udio od molitava koje se namjenjene za nas 
svuda gdje god ima katolika. 

O, kad bih se samo mogao vratiti u svijet da 
pomognem ubogim dušama! Svakako bih se zani- 
mao za njihov bolni položaj! Kakve bih samo pobo- 
žne molitve molio za njih! Kako bih bio revan da 
kod vjernika probudim najnježnije suosjećanje za 


njih! X ; 
> VRŠENJE POBOŽNOSTI 


ODLUKA: Danas ću učiniti sve što mogu da 
pomognem vjerne duše koje su otišle iz misionar- 
skih područja Melanezije i Mikronezije. Također 
se preporučam onima koji ovog trenutka ulaze u 
Nebo. 

DNEVNA MISAO: Tako su jedan drugome 
govorili krivnjom opterećena braća nedužnoga Jo- 
sipa: "Jao nama! Stiže nas kazna zbog našega brata. 
Gledali smo njegovu muku dok nas je molio za 
milost, ali ga nismo uslišili. Stoga nas je ova nevolja 
snašla." (Post 42:21) 

NAKANA: Raširi što je više moguće posvetu 
"Dnevno hodočašće u čistilište". MEBLE duše bit će 
ti zahvalne. 

POSEBNA NAKANA: Moli se za dušu koja je 
bila najviše pobožna prema Presvetome Srcu naše 
Gospe. : 

POBUDA: Cineći tako, učinit ćeš Majci Božjoj 
veliku radost. Ona će za tebe postignuti, po zago- 
voru te duše, milost istinske posvećenosti Pres- 
vetome Srcu Isusovu. 

MOLITVA: O Gospodine, Bože Svemogući! 
Zaklinjem Te po predragocjenoj krvi koja je proli- 
vena iz boka Tvoga Božanskoga Sina Isusa i po 
prevelikoj boli njegove Presvete Majke, izbavi duše 
iz čistilišta. Posebice molim za onu dušu koja je 
štovala Presveto Srce naše Gospe i Kraljice neba, 
da uskoro mogne doći u Tvoju slavu, gdje će Te 
hvaliti i slaviti u vijeke vjekova. Amen. 

Oče naš... Zdravo Marijo. 

ZAZIV: Gospo od Presvetoga Srca, moli za 
nas! 

VELIKO DJELO LJUBAVI 
ZA SIROMAŠNE DUŠE U ČISTILIŠTU 


Veliko djelo ljubavi najblaženiji je i najdjelo- 
tvorniji izraz pobožnosti za siromašne duše, kao što 
je to općenito ljubav Božja i ljubav prema bližnje- 
mu. Za one s kojima smo povezani, a koji još nisu 
vršili ovu pobožnost, donosimo slijedeće objašnje- 
nje. 

1. Nakana i značenje ovog velikog djela ljubavi. 

Ovo veliko djelo ljubavi za duše u čistilištu sas- 
toji se od dragovoljnih ponuda koje vjernik prika- 
zuje za njih, od svih djela zadovoljštine ostvarenih 
u ovom životu, kao i od svih molitava koje će biti 
izmoljene nakon smrti. Ovim činom vjernik stavlja 
u ruke Blažene Djevice Marije sva ta djela i molitve, 
tako da ih ona može upotrijebiti za one duše koje | 
želi izbaviti iz patnje čistilišta. Istodobno, time se 
daje na znanje da tom osobnom činu pripadaju 
samo posebna i osobna djela zadovoljštine. Tako 
da, ako je on svećenik, nije spriječen da svetu misnu 
žrtvu prikaže u skladu s nakanama onoga koji mu 
je dao prilog na tu nakanu. 

Svako dobronamjerno djelo izvršeno u stanju 
posvećene milosti i s dobrom nakanom, zadobiva 
za nas slijedeće duhovne povlastice: 

1. Povećava posvećujuću milost i nebesku slavu. 
2. Mnoge milosti tijela iduha za nassame iza druge. 
3. Otpuštenje vremenite kazne za naše grijehe. 

Samo ovaj treći plod, zadovoljština ili pokaj- 
nički dio djela koji izvršimo, prihvaća se ili prim- 
jenjuje za duše u čistilištu, dok plodovi za zasluge i 

molitve, ostaju naši. Taj veliki čin, međutim, ne 
sprječava nas da molimo za sebe ili za druge, niti 
sprječava druge da sudjeluju s nama u našim do- 
brim djelima. = 


ZAPAŽANJA 


a) Oživotvorujući taj veliki čin ljubavi i u želji 
da zadobijemo oproštenje koje se tom činu pripisu- 
je, predajmo u istini i stvarnosti, bez ikakva zadrža- 
vanja i bez iznimke, posebne i i osobne plodove svih 
djela zadovoljštine i pomoći, u ruke Blažene Dje- 
vice Marije, kao naš dragovoljni dar Bogu. 

b) Taj čin ljubavi nije zavjeti neizvršavanje toga 
čina nije grijeh. Može se prestati vršiti u svako 
doba. Međutim, očigledno da vršenjem toga čina 
ljubavi, čovjek ne može zadobiti većih oprosta od 
onih koji se pripisuju tom činu. 


OPROSTI 


1. Svećenici koji obavljaju tu pobožnost mogu 
osobno uživati u povlasticama oltara svakog dana 
u godini. 

2. Svi vjernici koji su vršili ovaj čin pobožnosti 
zadobivaju: 

a) Potpuni oprost za umrle svakog dana u kojem 
prime svetu pričest pod uvjetom da idu u crkvu ili 


u javnu kapelicu te mole na nakane Svetog oca 


ape. 
b) Potpuni oprost ako svakog ponedjeljka sud- 
jeluju u misi za duše u čistilištu i ispune uobičajne 

uvjete. Bolesnci, stari ljudi, oni koji žive na selu, 
putnici, zatvorenici i ostali koji ne mogu sudjelo- 
vati u misi ponedjeljkom, mogu prikazati nedjeljnu 
misu. 

€) Sve potpune oproste što ih zadobiva ili će ih 
zadobiti onaj vjernik koji je obavljao tu pobožnost, 
može prikazati za svete duše u čistilištu. Čak ako ta 
činjenica i nije izražena u obrascu ili odluci o dopu- 
štenju takva oprosta. 

S.P. Ap., 26. siječanj 1932. 


M 

POBUDE ZA OBAVLJANJE OVOG VELIKOG ČINA 


1. Zadobivanje brojnih oprosta. 

2. Bezbrojne duše brzo se oslobađaju iz čis- 
tilišta. Nebo se puni novim svecima koji će slaviti i 
hvaliti Boga čitavu vječnost, a molit će također i za 
tebe. 

3. Zadobit ćeš osobitu ljubav Presvetoga Troj- 
stva, našega Spasitelja i Svih svetih, a imaš i obeća- 
nje našeg Gospodina: "Blago milosrdnima, jer će 
postignuti milosrđe." (Mat 5:7) 

4. Nakon što izvršiš to veliko djelo, uboge će 
duše postati tvoji dužnici. U Nebu će raditi za tebe 
da se ne izgubiš, da uopće ne trpiš u čistilištu, ili da 
barem budeš brzo iz njega izbavljen. 

5. Blažena Djevica zadobiva veće štovanje, jer 
će je uboge duše priznavati, ljubiti i zazivati kao 
najljubljeniju Kraljicu i milu udjeliteljicu zbog na- 
ših zasluga za njih. Nema sumnje da će ona njego- 
vati osobitu naklonost prema onima koji je na taj 
način ljube i časte, kako ovdje, na ovome svijetu, 
tako i u vječnom životu. 


M 

NEPOTREBNO STRAHOVANJE U SVEZI S OVIM 
VELIKIM DJELOM 


Nemoj se bojati da bi poradi ovoga djela ljubavi 
mogao trpjeti bilo kakav gubitak. Ne trebaš se boja- 
ti ni da ćeš ti sam biti u pogibelji da podnosiš 
dugotrajno i bolno čistilište. Naprotiv, time možeš 
samo dobiti, jer ćeš uživati osobitu ljubav Pres- 
vetoga Trojstva, našeg Spasitelja, Blažene Djevice 
i Svih svetih. Tko će na kraju bolje proći: onaj koji 
se oslanja samo na Božju pravednost ili onaj koji 
velikodušno nudi svoje zasluge za uboge duše te se 
pouzdaje u beskrajno Božje milosrđe i u njegovu 
velikodušnost? Nedvojbeno ovi drugi! Zato, dok 
vršiš veliko djelo ljubavi, nemaš se čega bojati za 
sebe. Time samo dobivaš. 

Ne trebaš se bojati ni za duše svojih rođaka, 
prijatelja i dobrotvora — da će biti imalo zanema- 
rene. Blažena Djevica ne dijeli svojevoljno dobra 
djela ponuđena ubogim dušama, nego u skladu s 
mjerom ljubavi i pravednosti koju Bog osobno čini 
u dijeljenju tih milosti. Zbog toga će ona s tvojim 
zaslugama poglavito obdariti one duše kojima si ti 
posebno dužan. 

Mnogi su ljudi, znani po svome položaju, izo- 
brazbi i svetosti, izvršili to veliko djelo u korist 
ubogih duša i neće zažaliti u vječnosti. Slijedi nji- 
hov primjer i na isti način ponudi kao zadovoljštinu 
zasluge svojih dobrih djela za utjehu i izbavljenje 
tih siromašnih duša. 

Nije propisan posebni obrazac za vršenje tog 
velikog čina. Međutim, da bismo olakšali vršenje 

toga čina, donosimo obrazac uzet iz djela svetoga 
Alfonsa de Liguoria. Njegova kratkoća pogodna je 
za često i korisno obnavljanje tog čina. 

"O moj Bože, sjedinjujući se sa zaslugama Isusa 
i Marije, predajem Ti sva svoja djela, a i ona koja 
će drugi učiniti za mene u mom životu ili nakon 
moje smrti, kao zadovoljštinu za duše u čistilištu. A 
da bi bila što prihvatljivija za Božansko Srce Isu- 
sovo i od veće koristi za pokojne, polažem ih u ruke 
milosrdne Djevice Marije. 


ZAZIVI ZA SIROMAŠNE DUŠE 


Molimo Te, o Gospodine, pomozi dušama po- 
kojnih u čistilišnom ognju, koje si Ti otkupio svo- 
jom predragocjenom krvi. 

Premili Gospodine Isuse, udijeli im (ili njemu) 
vječni pokoj. = 

DNEVNO HODOČAŠĆE U ČISTILIŠE 


POBOŽNO SJEDINJENJE 
U MOLITVI 


1. Njegov cilj 


"Sjedinjen s Božanskim Srcem Isusovim, učini 
noću kratko hodočašće u čistilište. Predaj mu sve 
svoje dnevne obveze i moli ga da svojim zaslugama 
pomogne duše koje trpe. Istodobno moli duše da 
za tebe izmole milost kako bi živio i umro u ljubavi 
i prijateljstvu s Božanskim Srcem Isusovim. Da u 
tebi ne bude nikakva otpora njegovoj svetoj volji, 
ni bilo kakve želje da ometeš njegove nakane u svezi 
S tobom. Bit ćeš sretan. Jer, koliko uspiješ izbaviti 
zatočenih duša, toliko ćeš zadobiti prijatelja u Ne- 
bu." 

2. Svrha 


Svrha tog "Pobožnog sjedinjenja" jest da se za 
siromašne duše zadobije oslobođenje i izbavljenje 
iz čistilišta. A druga je svrha postizanje osobne 
svetosti, obraćenje grješnika i stjecanje prijeko po- 
trebnih duhovnih i zemaljskih milosti. 


3. Povlastice 


1. Stječeš posebnu zaštitu Presvetoga Srca, koja 
obuhvaća svaki čin ljubavi prema ubogim dušama, 
kao da je učinjen prema njemu samome. 

2. Zadobivaš zahvalnost duša u čistilištu. "Kad 
biste samo znali, — zapisala je sv. Margareta Ma- 
rija, s kakvom velikom čežnjom te duše čeznu za 

tim novim "lijekom" koji ih tako djelotvorno os- 
lobađa od njihovih patnja! Jer, one to nazivaju 
posvetom Presvetom Srcu, osobito kroz žrtvu svete 
mise u njegovu čast." 

Na drugom mjestu ta svetica kaže: Nezahval- 
nost nikad nije ušla u Nebo." 

3. Sudjelovanje u molitvama i dobrim djelima s 
drugima. 

4. Pokojni članovi toga "Pobožnog jedinstva“, 
osobito oni koji su bili posebice preporučivani, 
stalno primaju bezbrojne plodove svetih misa koje 
drugi daju služiti na nakane te udruge. 


4. Obveza 


1. Obećaj, bez ikakvih zapreka u svojoj savjesti, 
da ćeš svakodnevno meditirati o čistilištu, bez ob- 
zira koliko kratko, ili da ćeš obaviti neku drugu 
pobožnost. Primjerice, izmoliti neku strjelovitu 
molitvu ili zaziv za duše u čistilištu. 

2. Ako je moguće, pošalji prilog jedanput go- 
dišnje za svetu misu po nakani toga "Pobožnog 
jedinstva" u samostan Presvetoga Srca Isusova, 305 
So. Lake St, Aurora, Illinois. Preporuči sve mise u 
kojima sudjeluješ na tu nakanu. Sve svete pričesti 
koje primaš, sva dobra djela koja činiš, navlastito 
ona kojima je svrha štovanje Presvetoga Srca Isu- 
SOVA. 

PRIPOMENA 


1. Sudjeluj u širenju štovanja Presvetoga Srca 
Isusova, tako dragocjena i djelotvorna za duše što 
trpe u čistilištu, kao i u širenju knjižice "Dnevno 
hodočašće u čistilište". 


2. Učlani se, ako to već nisi učinio, u Bratovštinu 
naše Gospe od Presvetoga Srca. Sve te zasluge 
mogu se ponuditi za uboge duše u čistilištu. 


Za učlanjenje pišite na adresu: 


MISSIONARIES OF THE SACRED HEART 


NATIONAL SHRINE 
OUR LADY OF THE SACRED HEART 


305 SO. LAKE ST. — BOX 270 — AURORA, 
ILLINOIS — 60507 

